Diari Oficial de la Generalitat Valenciana


Sumari del DOGV 4248, del 14-05-2002 (2002/4731)

Notificació a la senyora María Hernández Pablo. Expedient número DFV 326/1999.
------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4731


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora María Hernández Pablo. Expedient número DFV 326/1999. [2002/Q4731]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de resolució a nom de María Hernández Pablo, amb l'expedient DFV 326/1999.
  
Vist el procediment sancionador DFV 326/1999 seguit contra María Hernández Pablo per infracció del règim legal que regula els habitatges de protecció oficial.
  
Vist que, amb data 22 de juny de 2001, l'instructor del procediment elevava l'oportuna proposta de resolució.
  
Vist que, a aquesta, la part expedientada formula al·legacions en les quals manifesta la realització de les obres.
  
Atés que aquestes no poden estimar-se en virtut d'informe tècnic, de 20 de setembre de 2001, en el qual consta que aquestes han tornat a reproduir-se, sobre la qual cosa s'informa en el requeriment de 8 d'octubre de 2001.
  
Atés que en la tramitació del procediment s'han observat les normes que conté el Reial Decret 1.398/1993, de 4 d'agost, i, supletòriament, les que conté el títol IX de la Llei de Règim Jurídic de les Administracions Públiques.
  
Atés que és competència d'aquest Servei Territorial d'Arquitectura i Habitatge la resolució del present procediment, en virtut del que estableix el Decret del Govern Valencià 110/2000, de 18 de juliol.
  
Vists els preceptes legals esmentats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servei Territorial d'Arquitectura i Habitatge dicta la següent resolució:
  
1. Imposar a l'expedientat, com a autor d'una falta molt greu, prevista i sancionada així en l'article 6.10 de la Llei 1/1997, una multa de 700.000 pessetes (set-centes mil pessetes).
  
2. Obligar l'expedientat que, per si o a càrrec seu, realitze en el termini de 15 dies les següents obres:
  
- Reparació de filtracions en els habitatges de les portes 13, 15, 16 i 17, especialment per la zona dels finestrals de cuina, realitzant un segellament de totes les unions dels diferents perfils existents, així com de la junta d'unió de tot el perímetre dels finestrals amb tots els tancaments circumdants, i de les diferents pedres que formen el trencaaigües. Igualment es farà el tractament de la part superior i lateral de la fàbrica de rajola amb Sikaguard o similar, tot això fins a eradicar totes les filtracions que apareixen.
  
Contra aquesta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes, comptador des de l'endemà de la recepció de la present notificació, de conformitat amb el que estableix l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
En el cas que la part dispositiva de la resolució ordene l'execució d'obres i, independentment de l'anterior, se li requereix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li adverteix que, si no és així, l'administració procedirà a aconseguir-ne l'execució forçosa, i li imposarà successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Legislatiu 31/1978 i Reial Decret 3.148/1978, de 31 d'octubre i 10 de novembre, respectivament.
  
Se li adverteix també que, si incompleix l'anterior requeriment, es podrà instruir un nou expedient sancionador, d'acord amb el que estableix l'article 166 del Reglament d'Habitatges de Protecció Oficial.